**Ministru kabineta noteikumu projekta**

**„Grozījums Ministru kabineta 2011.gada 27.septembra noteikumos Nr.731 „Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeimā 2015.gada 18.jūnijā pieņemtie grozījumi likumā „Par akcīzes nodokli” paredz ar 2015.gada 1.augustu piemērot paaugstinātu akcīzes nodokļa likmi alkoholiskajiem dzērieniem un izteikt 12.panta pirmo un otro daļu šādā redakcijā:(1) Alkoholiskajiem dzērieniem nodokli aprēķina pēc šādām likmēm:1) alum (par 100 litriem) - 3,8 *euro* par katru absolūtā spirta tilpumprocentu, kas izteikts ar precizitāti līdz vienai desmitdaļai, bet ne mazāk kā 7,4 *euro* par 100 litriem alus;2) vīnam (par 100 litriem) - 70 *euro*;3) raudzētajiem dzērieniem (par 100 litriem):a) ar absolūtā spirta saturu līdz 6 tilpumprocentiem (ieskaitot) - 64 *euro*;b) ar absolūtā spirta saturu virs 6 tilpumprocentiem - 70 *euro*;4) starpproduktiem (par 100 litriem):a) ar absolūtā spirta saturu līdz 15 tilpumprocentiem (ieskaitot) - 70 *euro*,b) ar absolūtā spirta saturu no 15 tilpumprocentiem (neieskaitot) līdz 22 tilpumprocentiem (ieskaitot) - 110 *euro*;5) pārējiem alkoholiskajiem dzērieniem (par 100 litriem absolūtā spirta) - 1360 *euro*.(2) Patstāvīgo mazo alus darītavu saražotajam alum (par 100 litriem) nodokli aprēķina par katru absolūtā spirta tilpumprocentu, kas izteikts ar precizitāti līdz vienai desmitdaļai, pēc šādām likmēm:1) par vienā kalendāra gadā saražotajiem pirmajiem 10 tūkstošiem hektolitriem alus - 50 procenti no šā panta pirmās daļas 1.punktā noteiktās likmes, bet ne mazāk kā 7,4 *euro* par 100 litriem alus;2) par pārējo vienā kalendāra gadā saražoto alu - šā panta pirmās daļas 1.punktā noteiktā likme, bet ne mazāk kā 7,4 *euro* par 100 litriem alus.Likums par budžetu un finanšu vadību, Ministru kabineta 2005.gada 27.decembra noteikumi Nr**.**1032 „Noteikumi par budžetu ieņēmumu klasifikāciju”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd atbilstoši likuma „Par akcīzes nodokli” 12.panta pirmajai un otrajai daļai alkoholiskajiem dzērieniem nodokli aprēķina pēc šādām likmēm:1) alum (par 100 litriem) - 3,10 *euro* par katru absolūtā spirta tilpumprocentu, kas izteikts ar precizitāti līdz vienai desmitdaļai, bet ne mazāk kā 5,69 *euro* par 100 litriem alus;2) vīnam (par 100 litriem) - 64,03 *euro*;3) raudzētajiem dzērieniem (par 100 litriem) - 64,03 *euro*;4) starpproduktiem (par 100 litriem):a) ar absolūtā spirta saturu līdz 15 tilpumprocentiem (ieskaitot) - 64,03 *euro*,b) ar absolūtā spirta saturu no 15 tilpumprocentiem (neieskaitot) līdz 22 tilpumprocentiem (ieskaitot) - 99,60 *euro*;5) pārējiem alkoholiskajiem dzērieniem (par 100 litriem absolūtā spirta) - 1337,50 *euro*.(2) Patstāvīgo mazo alus darītavu saražotajam alum (par 100 litriem) nodokli aprēķina par katru absolūtā spirta tilpumprocentu, kas izteikts ar precizitāti līdz vienai desmitdaļai, pēc šādām likmēm:1) par vienā kalendāra gadā saražotajiem pirmajiem 10 tūkstošiem hektolitriem alus - 50 procenti no šā panta pirmās daļas 1.punktā noteiktās likmes, bet ne mazāk kā 5,69 *euro* par 100 litriem alus;2) par pārējo vienā kalendāra gadā saražoto alu - šā panta pirmās daļas 1.punktā noteiktā likme, bet ne mazāk kā 5,69 *euro* par 100 litriem alus.Tādējādi nepieciešams Ministru kabineta 2011.gada 27.septembra noteikumu Nr.731 „Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību” (turpmāk - Ministru kabineta noteikumi Nr.731) 3.pielikumu izteikt jaunā redakcijā, nosakot piemērot jaunās akcīzes nodokļa likmes Šobrīd atbilstoši likuma „Par akcīzes nodokli” 12.panta pirmās daļas 3.punktā noteiktajam, raudzētajiem dzērieniem (par 100 litriem) nodokli aprēķina pēc likmes 64,03 *euro*.Lai akcīzes nodokļa likme vieglajiem raudzētajiem dzērieniem (sidriem) būtu konkurētspējīga Baltijas valstu starpā, kā arī lai veicinātu vieglo raudzēto dzērienu (sidru) ražošanu no Latvijā audzētajiem augļiem un ogām, tiek diferencēta akcīzes nodokļa likme raudzētajiem dzērieniem ar absolūtā spirta saturu līdz 6 tilpumprocentiem (piemērota samazināta akcīzes nodokļa likme 64 *euro* par 100 litiem) un virs 6 tilpumprocentiem (piemērota akcīzes nodokļa likme 70 *euro* par 100 litriem). Tādējādi Ministru kabineta noteikumu Nr.731 3.pielikumā ar akcīzes nodokli apliekamo alkoholisko dzērienu Kopējā integrētā tarifa (*TARIC)* nacionālo papildkodu sarakstu nepieciešams papildināt ar attiecīgiem Kombinētās nomenklatūras kodiem un *TARIC* nacionālajiem papildkodiem raudzētiem dzērieniem - 2206 0010 0112, 22060010 0113, 22060031 0114, 22060031 0115, 22060039 0116, 22060039 0117, 22060051 0118, 22060051 0119, 22060059 0121, 22060059 0122, 22060081 0123, 22060081 0124, 22060089 0125, 22060089 0126, kā arī ar *TARIC* nacionālā papildkoda aprakstiem, akcīzes nodokļa likmēm, valsts budžeta ieņēmumu konta numuriem, ņemot vērā absolūtā spirta saturu līdz 6 tilpumprocentiem un virs 6 tilpumprocentiem. Tāpat saistībā ar izmaiņām Ministru kabineta noteikumu projekta 3.pielikumā nepieciešams veikt izmaiņas muitas informācijas sistēmās, lai ar 2015.gada 1.augustu, izlaižot alkoholiskos dzērienus brīvā apgrozībā, nodrošinātu tiem atbilstošu akcīzes nodokļa piemērošanu saskaņā ar likumā „Par akcīzes nodokli” noteiktajām prasībām. |
| 3. | Projekta izstrādē iesaistītās institūcijas |  Valsts ieņēmumu dienests |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas ieved ar akcīzes nodokli apliekamās preces Eiropas Savienībā un tām piemēro muitas procedūru – laišana brīvā apgrozībā. |
| 2. | Tiesiskā regulējuma uz tautsaimniecību un administratīvo slogu |  Projekts šo jomu neskar |
| 3. | Administratīvo izmaksu monetārs novērtējums |  Projekts šo jomu neskar |
| 4. | Cita informācija |  Nav |
| **IV.Tiesību akta projekta ietekme uz spēkā esošo tiesību normu sistēmu**

|  |  |  |
| --- | --- | --- |
| 1. | Nepieciešamie saistītie tiesību aktu projekti | Ministru kabineta noteikumu projekts saistīts ar Saeimā 2015.gada 18.jūnijā pieņemtajiem grozījumiem likumā „Par akcīzes nodokli. |
| 2. | Atbildīgā institūcija | Finanšu ministrija |
| 3. | Cita informācija | Nav |

 |
| **VI. Sabiedrības līdzdalība un šīs līdzdalības rezultāti**

|  |  |  |
| --- | --- | --- |
| 1. | Sabiedrības informēšana par projekta izstrādes uzsākšanu | Sabiedrība par Ministru kabineta noteikumu projektu tiks informēta ievietojot informāciju Finanšu ministrijas, Valsts ieņēmumu dienesta interneta mājas lapā un veicot izmaiņas muitas informācijas sistēmās, kas pieejamas ārējiem lietotājiem. |
| 2. | Sabiedrības līdzdalība projekta izstrādē |  Projekts šo jomu neskar |
| 3. | Sabiedrības līdzdalības rezultāti |  Projekts šo jomu neskar |
| 4. | Saeimas un ekspertu līdzdalība |  Nav |
| 5. | Cita informācija |  Nav |

 |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas |  Valsts ieņēmumu dienests |
|  2. | Projekta izpildes ietekme uz pārvaldes funkcijām un institucionālo struktūru | Ministru kabineta noteikumu projekts neietekmēs Valsts ieņēmumu dienesta funkcijas un uzdevumus |
|  3. | Cita informācija |  Nav |

**Anotācijas III un V sadaļa – projekts šīs jomas neskar.**

Finanšu ministra p.i.

iekšlietu ministrs R.Kozlovskis

24.07.2015. 10:00

1003

J.Eberšteins

67121013, janis.ebersteins@vid.gov.lv